Butyriboletus subappendiculatus

***Butyriboletus subappendiculatus*** — სოკოს სახეობა ბუტირიბოლეტუსის გვარისა, რომლის გავრცელების არეალი მოიცავს ევროპის კონტინენტს. 

კარგი ხარისხის საჭმელი სოკოა. იხმარება ახალი. იზრდება მთიანი რაიონების წიწვოვან ტყეებში ერთეულებად ან მცირე ჯგუფებად, ივლისიდან სექტემბრამდე. მორფოლოგიურად მეტად წააგავს მისივე გვარის სახეობას — *Butyriboletus appendiculatus*.

სოკო პირველად აღწერეს მიკოლოგებმა აურელ დერმეკმა, ირჟი ლაზებნიჩეკმა და იაროსლავ ვესელევსკიმ 1979 წელს როგორც *Boletus subappendiculatus*. 2014 წელს ამერიკელმა მიკოლოგებმა დევიდ არორამ და ჯონათან ლ. ფრენკმა სოკო ბუტირიბოლეტუსის გვარში გადაიტანეს.

## აღწერა
ქუდის დიამეტრი — 5-22 სმ, ნორჩობაში ნახევარსფეროსებრი, შეკეცილი კიდეებით. ხორცოვანი, შემდეგ ამოზნექილი, ბრტყლად ამოზნექილი. ზედაპირი თავიდან ყვითელ-ყავისფერია, მოგვიანებით მოწითალო-ყავისფერი.

ჰიმენოფორი — მილებიანი. მილები თავიდან მკრთალ-ყვითელი, ლიმნისფერ-ყვითელი, მოგვიანებით ზეთისხილისფერ-ყვითელი. ფორები წვრილი, მომრგვალო.

ფეხის სიგრძე — 8-10, სიგანე — 4 სმ, თავიდან გურზისებრი, მოგვიანებით არათანაბრად ცილინდრული, ძირში გამსხვილებული, ყვითელი, ოდნავ კონუსისებურად ფესვგადგმული. ახასიათბეს ბადისებრი გამოსახულება, რომელიც სიბერეში ქვრება. ასაკთან ერთად შიშვლდება.

რბილობი — თავიდან მკვრივი, მოგვიანებით რბილი, განსაკუთრებული სუნის გარეშე, ან სუსტად გამოხატული სასიამოვნო სოკოს სუნით. მოთეთრო ან ლიმნისფერ-ყვითელი, ფეხის ძირში მოვარდისფრო. ჰაერზე ფერს არ იცვლის.

სპორების ფხვნილი — ღია ზეთისხილისფერი, სპორები 9.5–15 × 3–4.5 მკმ. გლუვი, წაგრძელებულ-ელიფსისებრი, თითისტარისებრი.

## გავრცელება და ეკოლოგია
იზრდება მთიანი რაიონების ფოთლოვან, იშვიათად შერეულ ტყეებში, ერთეულებად ან მცირე ჯგუფებად (იშვიათად დიდ ჯგუფებად). მიკორიზას წარმოქმნის ნაძვთან. უპირატესობას ანიჭებს მჟავე ნიადაგს და თბილ ადგილებს. თავს არიდებს კირიან ნიადაგს.

გავრცელების არეალი მოიცავს მხოლოდ ევროპის კონტინენტს — გერმანია, ავსტრია, საფრანგეთი, იტალია, ნორვეგია, პოლონეთი, სლოვაკეთი, სლოვენია, შვეიცარია, ესპანეთი, ჩეხეთი, დიდი ბრიტანეთი, ბულგარეთი, საბერძნეთი, მონტენეგრო და სერბეთი. გავრცელებულია საქართველოშიც. არსებობს ცნობები, რომ სოკო დაფიქსირებულია თურქეთში.

**სეზონი** — ივლისიდან სექტემბრის შუა პერიოდამდე.

## მსგავსი სახეობები 

ფაილი:Anhängsel-Röhrling Boletus appendiculatus-crop.jpg|*Butyriboletus appendiculatus*
ფაილი:Boletus reticulatus3.jpg|*Boletus reticulatus*
ფაილი:Schoenfussroehrling (1).JPG|*Caloboletus calopus*
ფაილი:Eekhoorntjesbrood-01 (xndr).jpg|*Boletus edulis*
Boletus fechtneri.jpg|*Boletus fechtneri*
2013-09-12 Boletus fragrans Vittad 392707.jpg|*Lanmaoa fragrans*
Boletus impolitus 2009 G3.jpg|*Hemileccinum impolitum*
ფაილი:Boletus junquilleus JPG1.jpg|*Boletus junquilleus*
Fungi 018.jpg|*Suillellus luridus*
ფაილი:Cyanoboletus pulverulentus (37707265124).jpg|*Cyanoboletus pulverulentus*
ფაილი:Vrbenské rybníky - Boletus radicans 01.jpg|*Caloboletus radicans*
ფაილი:Hřib královský 2 Podkomorské lesy.JPG|*Butyriboletus regius*
Boletus torosus 1.JPG|*Imperator torosus* 
ფაილი:Boletus dupainii-341.jpg|*Rubroboletus dupainii*
ფაილი:2012-08-24 Boletus fuscoroseus Smotlacha 253660 crop.jpg|*Butyriboletus fuscoroseus*
ფაილი:Butyriboletus persolidus 69469.jpg|*Butyriboletus persolidus* 
ფაილი:1999-09-20 Boletus satanas Lenz 60561.jpg|*Rubroboletus satanas*

## კვებითი ღირებულება
კარგი ხარისხის ნაკლებად ცნობილი საჭმელი სოკოა. იხმარება ახალი, შემწვარი, დამარინადებული და გამხმარი სახით. იშვიათი სოკოა, ამიტომაც ამ სახეობის პირადი გამოყენებისთვის შეგროვება რეკომენდირებული არ არის. სოკო შესულია ჩეხეთისა და გერმანიის გადაშენების პირას მყოფი სახეობების ნუსხაში.

იგი ხშირად ერევათ მისივე გვარის სახეობაში *Butyriboletus appendiculatus*, რომელიც იზრდება ფოთლოვან ტყეებში, გააჩნია უფრო მუქი ქუდი და მოყვითალო რბილობი, რომელიც დაზიანებისას ლურჯდება.

## გალერეა

ფაილი:2010-08-25 Boletus subappendiculatus.jpg
ფაილი:Boletus subappendiculatus Dermek, Lazebn. & J. Veselský (393636) ed.jpg
ფაილი:2010-08-25 Boletus subappendiculatus 2.jpg

## რესურსები ინტერნეტში
*
*

## სქოლიო
კატეგორია:საჭმელი სოკოები
კატეგორია:ბუტირიბოლეტუსი